CELEX: 31986R1225
Language: el
Date: 1986-04-25 00:00:00
Title: Κανονισμός (ΕΟΚ) αριθ. 1225/86 του Συμβουλίου της 25ης Απριλίου 1986 για τη δεύτερη παράταση της περιόδου εμπορίας 1985/86 στον τομέα του βοείου κρέατος

Avis juridique important

|

31986R1225

Κανονισμός (ΕΟΚ) αριθ. 1225/86 του Συμβουλίου της 25ης Απριλίου 1986 για τη δεύτερη παράταση της περιόδου εμπορίας 1985/86 στον τομέα του βοείου κρέατος  

Επίσημη Εφημερίδα αριθ. L 109 της 26/04/1986 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 1225/86 ΤΟΥ ΣΥΜΒΟΥΛΙΟΥ  της 25ης Απριλίου 1986  για τη δεύτερη παράταση της περιόδου εμπορίας 1985/86 στον τομέα του βοείου κρέατος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το  άρθρο 4,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 915/86 (3) παρέτεινε την περίοδο εμπορίας 1985/86 στον τομέα του βοείου κρέατος μέχρι τις 27 Απριλίου 1986·  ότι εκρίθη αναγκαίο να επανεξετασθούν στο σύνολό τους τα προβλήματα που συνοδεύονται με τον καθορισμό των τιμών για την επόμενη περίοδο εμπορίας, γεγονός που συνεπάγεται καθυστέρηση του καθορισμού αυτών των τιμών· ότι είναι, συνεπώς, αναγκαίο να παραταθεί η περίοδος εμπορίας 1985/86 για τον τομέα του βοείου κρέατος μέχρι τις 11 Μαΐου 1986,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον τομέα του βοείου κρέατος, η περίοδος εμπορίας 1985/86 λήγει στις 11 Μαΐου 1986, η δε περίοδος εμπορίας 1986/87 αρχίζει στις 12 Μαΐου 1986.  Άρθρο 2  Ο παρών κανονισμός αρχίζει να ισχύει στις 28 Απριλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 25 Απριλίου 1986.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 148 της 28. 6. 1968, σ. 26.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 84 της 27. 3. 1986, σ. 2.